
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1858 

27 Αυγούστου 2015 


ΑΠΟΦΑΣΕΙ Σ 

Αριθ. 131207/13 

Καθορισμός της εθνικής πολιτικής για τη διαχείριση 
των αναλωθέντων καυσίμων και των ραδιενεργών 
αποβλήτων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ ΚΑΙ 
ΤΟΥΡΙΣΜΟΥ - ΠΟΛΙΤΙΣΜΟΥ, ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ - ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις των παραγράφων 1 έως 4 του άρθρου 
1 του ν. 1338/1983 «Εφαρμογή του Κοινοτικού Δικαίου» 
(Α' 34), όπως έχουν τροποποιηθεί με τις παραγράφους 
1 και 2 του άρθρου 6 του ν. 1440/1984 (Α' 70), και του 
άρθρου 4 του ίδιου νόμου, όπως αντικαταστάθηκε με 
την παράγραφο 4 του άρθρου 6 του ν. 1440/1984 και 
τροποποιήθηκε με το άρθρο 48 του ν. 3427/2005 (Α' 312). 

2. Τη διάταξη του άρθρου 91 του ν. 3862/2010 (Α' 113), 
με την οποία ως χρονικό όριο χρήσεως της εξουσιοδό¬ 
τησης - πλαισίου του άρθρου 4 του ν. 1338/1983, όπως 
τροποποιήθηκε και ισχύει, ορίζεται η 31η Δεκεμβρίου 
2015. 

3. Τις διατάξεις του Κεφαλαίου Ε' του ν. 4310/2014 (Α' 
258) «Ερευνα, Τεχνολογική Ανάπτυξη και Καινοτομία και 
άλλες διατάξεις», ιδίως της παρ. 1 του άρθρου 42 και της 
περ. δ της παρ. 4 του άρθρου 43 του κεφαλαίου αυτού. 

4. Τις διατάξεις του άρθρου 90 «Ελεγχος των δαπανών 
που προκαλούν οι κανονιστικές διοικητικές πράξεις» του 
«Κώδικα Νομοθεσίας για την Κυβέρνηση και τα Κυβερ¬ 
νητικά Όργανα», όπως αυτός κυρώθηκε με το άρθρο 
πρώτο του Π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά όργανα» (Α' 98). 

5. Τις διατάξεις του Π.δ. 122/2013 (Α' 177) «Προσαρ¬ 
μογή της ελληνικής νομοθεσίας στην Οδηγία 2011/70/ 
Ευρατόμ του Συμβουλίου της 19ης Ιουλίου 2011 περί 
θεσπίσεως κοινοτικού πλαισίου για την υπεύθυνη και 
ασφαλή διαχείριση αναλωθέντων καυσίμων και ραδιε¬ 
νεργών αποβλήτων (ΕΕ Ε 199/ 02.08.2011)» και ιδίως την 
παράγραφο 1 του άρθρου 4 αυτού. 

6. Τ ις διατάξεις του Π.δ. 24/2015 (Α' 20) «Σύσταση και 
μετονομασία Υπουργείων, μεταφορά της Γ ενικής Γ ραμ- 
ματείας Κοινωνικών Ασφαλίσεων». 


7. Τις διατάξεις του Π.δ. 25/2015 (Α' 21) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

8. Τις διατάξεις του Π.δ. 27/2015 (Α' 31) «Διορισμός 
Αναπληρωτών Υπουργών». 

9. Τις διατάξεις της υπ’ αριθμ. Υ112 Απόφασης 
(Β' 311/04.03.2015) περί «Ανάθεσης αρμοδιοτήτων στον 
Αναπληρωτή Υπουργό Παραγωγικής Ανασυγκρότησης, 
Περιβάλλοντος και Ενέργειας, Ιωάννη Τσιρώνη». 

10. Τις διατάξεις της υπ’ αριθμ. Υ148 Απόφασης 
(Β' 483/30.03.2015) «Ανάθεση αρμοδιοτήτων στον Ανα¬ 
πληρωτή Υπουργό Πολιτισμού, Παιδείας και Θρησκευ¬ 
μάτων, Κωνσταντίνο Φωτάκη». 

11. Την εισήγηση της Ελληνικής Επιτροπής Ατομικής 
Ενέργειας (ΕΕΑΕ), όπως παρέχεται με την απόφαση 
του διοικητικού συμβουλίου της ΕΕΑΕ κατά τη 229η 
συνεδρίαση της 03.04.2015. 

12. Τ ο γεγονός ότι από την εφαρμογή της παρούσης 
απόφασης δεν προκύπτει άμεση δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Σκοπός και αντικείμενο 

1. Με την παρούσα απόφαση καθορίζεται η εθνική 
πολιτική για τη διαχείριση των αναλωθέντων καυσίμων 
και των ραδιενεργών αποβλήτων (εφεξής «εθνική πολι¬ 
τική») σε εφαρμογή των διατάξεων του άρθρου 4 του 
Π.δ. 122/2013 (Α' 177) «Προσαρμογή της ελληνικής νομο¬ 
θεσίας στην Οδηγία 2011/70/ Ευρατόμ του Συμβουλίου 
της 19ης Ιουλίου 2011 περί θεσπίσεως κοινοτικού πλαι¬ 
σίου για την υπεύθυνη και ασφαλή διαχείριση αναλω¬ 
θέντων καυσίμων και ραδιενεργών αποβλήτων (ΕΕ Ε 
199/02.08.2011)». 

2. Η «εθνική πολιτική», έχοντας ως προτεραιότητα τη 
διασφάλιση της υπεύθυνης και ασφαλούς διαχείρισης 
των Αναλωθέντων Καυσίμων και Ραδιενεργών Αποβλή¬ 
των (εφεξής ΑΚΡΑ) στη χώρα, καθορίζει τις δεσμευτικές 
αρχές και τις κατευθυντήριες γραμμές, προκειμένου 
να διασφαλιστεί η προστασία των εργαζομένων, του 
πληθυσμού και του περιβάλλοντος έναντι των κινδύνων, 
που οφείλονται στις ιοντίζουσες ακτινοβολίες, κατά τη 
διαχείριση των ΑΚΡΑ, σύμφωνα με τις διεθνώς αποδε¬ 
κτές αρχές και τα βασικά πρότυπα ασφάλειας, καθώς 
και τους Κανονισμούς Ακτινοπροστασίας, για να απο¬ 
φευχθεί η αδικαιολόγητη και περιττή επιβάρυνση στις 
επερχόμενες γενιές. 

3. Σκοπός της «εθνικής πολιτικής» είναι η εντός της 
χώρας διαχείριση, από την παραγωγή έως και τη διά¬ 
θεση, όλων των τύπων και ρευμάτων ραδιενεργών απο¬ 
βλήτων που υπάγονται στη δικαιοδοσία του Ελληνικού 
κράτους, συμπεριλαμβανομένης και της δυνατότητας 
σύναψης διακρατικών συμψωνιών για την αποστολή 
ραδιενεργών αποβλήτων στο εξωτερικό προς ανακύ¬ 
κλωση ή τελική διάθεση. 

Αρθρο 2 

Πεδίο εφαρμογής 

Το πεδίο εφαρμογής της παρούσης καθορίζεται στις 
παραγράφους 1, 2 και 4 του άρθρου 2 του Π.δ. 122/2013 
και αφορά σε όλες τις εγκαταστάσεις και τις δραστη¬ 
ριότητες ή πρακτικές διαχείρισης ΑΚΡΑ, καθώς και τις 
εγκαταστάσεις και τις δραστηριότητες ή πρακτικές που 
έχουν ως συνέπεια την παραγωγή ΑΚΡΑ. 

Αρθρο 3 

Ορισμοί 

Για τους σκοπούς της παρούσας απόφασης ισχύουν 
οι ορισμοί του άρθρου 3 του Π.δ. 122/2013, συμπεριλαμ¬ 
βανομένων και των ακολούθων: 

1. «γνωστοποίηση (ηοΐίίίοαίίοη)»: η υποβολή πληροφο¬ 
ριακών στοιχείων στην Ελληνική Επιτροπή Ατομικής 
Ενέργειας (ΕΕΑΕ) για τη γνωστοποίηση της πρόθεσης 
διενέργειας μιας πρακτικής εμπίπτουσας στο πεδίο 
εφαρμογής των Κανονισμών Ακτινοπροστασίας. 

2. «εγκατάσταση προσωρινής αποθήκευσης ραδιενερ¬ 
γών αποβλήτων (ΡΑ)»: Αναγνωρισμένη εγκατάσταση για 
την προσωρινή αποθήκευση ΡΑ. Ο χρόνος αποθήκευσης 
καθορίζεται στους όρους αδειοδότησης. 

3. «έγκριση»: η καταχώριση (ΓορίδίΓαΙίοη) ή η αδειο- 
δότηση (Ιίοοπείπς) μιας πρακτικής ή δραστηριότητας. 

4. «εθνική απογραφή αποβλήτων (παίίοηαΐ ΓοςίείΓγ)»: 
επικαιροποιημένος κατάλογος με τα υπάρχοντα και τα 
δυνητικά ραδιενεργά απόβλητα της χώρας. Ο κατάλο¬ 
γος περιέχει, εκτός των άλλων, στοιχεία για το είδος, 
μορφή, κατάσταση, ισότοπο, ενεργότητα, ποσότητα, 
περιέκτη, στοιχεία κατόχου, ρεύμα αποβλήτου. 

5. «έκθετη πηγή (οιράαη εουΐΌβ)»: η κλειστή ραδιενερ¬ 
γός πηγή, το επίπεδο ραδιενέργειας της οποίας, κατά 
τη στιγμή της ανακάλυψης της, είναι ανώτερο από το 
επίπεδο εξαίρεσης που αναφέρεται στους Κανονισμούς 
Ακτινοπροστασίας (ΚΑ), και η οποία δεν βρίσκεται υπό 
κανονιστικό έλεγχο, είτε επειδή δεν τέθηκε ποτέ υπό 
κανονιστικό έλεγχο είτε επειδή έχει εγκαταλειφθεί, 
απολεσθεί, τοποθετηθεί σε εσφαλμένο μέρος, κλαπεί 
ή μεταβιβασθεί σε νέο κάτοχο, χωρίς τη δέουσα κοινο¬ 
ποίηση στην αρμόδια αρχή, ή χωρίς την προβλεπόμενη 
στους ΚΑ κοινοποίηση στην ΕΕΑΕ ή χωρίς να ενημε¬ 
ρωθεί ο παραλήπτης. 

6. «επίπεδα αποδέσμευσης»: οι τιμές που καθορίζονται 
από την ΕΕΑΕ ή καθορίζονται στην εθνική νομοθεσία και 
εκφράζονται ως ενεργότητα ή συγκεντρώσεις ενεργό- 
τητας, έως τις οποίες (τιμές) τα υλικά που προκύπτουν 
από οποιαδήποτε πρακτική που υπόκειται σε γνωστο¬ 
ποίηση ή έγκριση δύνανται να απαλλάσσονται από τις 
απαιτήσεις του συστήματος ρυθμιστικού ελέγχου και 
των Κανονισμών Ακτινοπροστασίας. Οι τιμές ορίζονται 
στο παράρτημα VII, πίνακας Α, της Οδηγίας 2013/59/ 
Ευρατόμ του Συμβουλίου της 5ης Δεκεμβρίου 2013 (περί 
καθορισμού των βασικών προτύπων ασφαλείας για την 


προστασία από τους κινδύνους που προκύπτουν από 
ιοντίζουσες ακτινοβολίες), μέχρι την ενσωμάτωση τους 
στην Ελληνική νομοθεσία. 

7. «επίπεδο εξαίρεσης»: η τιμή που καθορίζεται από 
την ΕΕΑΕ ή καθορίζεται στη νομοθεσία και εκφράζεται 
ως συγκέντρωση ενεργότητας ή συνολική ενεργότητα 
και στην οποία τιμή ή κάτω από αυτήν, η πηγή ακτι¬ 
νοβολίας δεν υπόκειται σε γνωστοποίηση ή έγκριση. 
Οι τιμές ορίζονται στο παράρτημα VII, πίνακας Α, της 
Οδηγίας 2013/59/ Ευρατόμ του Συμβουλίου της 5ης Δε¬ 
κεμβρίου 2013 (περί καθορισμού των βασικών προτύπων 
ασφαλείας για την προστασία από τους κινδύνους που 
προκύπτουν από ιοντίζουσες ακτινοβολίες), μέχρι την 
ενσωμάτωση τους στην Ελληνική νομοθεσία. 

8. «Κανονισμοί Ακτινοπροστασίας»: τα εθνικά πρότυπα 
ασφαλείας για την προστασία από τους κινδύνους που 
προκύπτουν από ιοντίζουσες ακτινοβολίες όπως ισχύ¬ 
ουν σήμερα, με βάση τις Οδηγίες 96/29 Ευρατόμ και 
97/43 Ευρατόμ [κοινή υπουργική απόφαση υπ’ αριθμ. 1014 
ΦΟΡ 94/06.03.2001 (Β' 216)] και όπως αυτά θα αναθεωρη¬ 
θούν, σύμφωνα με το άρθρο 42, παρ. 1 του ν. 4310/2014 
με την ενσωμάτωση της Οδηγίας 2013/59/Ευρατόμ του 
Συμβουλίου της 5ης Δεκεμβρίου 2013, για τον καθορι¬ 
σμό βασικών προτύπων ασφαλείας για την προστασία 
από τους κινδύνους που προκύπτουν από ιοντίζουσες 
ακτινοβολίες, και όπως αυτά εκάστοτε ισχύουν. 

9. «κλιμακούμενη προσέγγιση»: η μεθοδολογία που 
αντικατοπτρίζει κατά αναλογικό τρόπο τον ενεχόμενο 
σχετικό κίνδυνο από μια δραστηριότητα, πρακτική ή 
εγκατάσταση, και ο οποίος εκτιμάται με βάση το είδος 
και την πολυπλοκότητα της δραστηριότητας, πρακτικής 
ή εγκατάστασης, το είδος, την ποσότητα και τη χρήση 
ραδιενεργών υλικών, καθώς και τις απαιτήσεις για τε¬ 
χνογνωσία, ανθρώπινο δυναμικό και πόρους. 

10. «παραγωγός ΑΚΡΑ»: κάθε πρόσωπο, του οποίου οι 
δραστηριότητες παράγουν αναλωθέντα καύσιμα (ΑΚ) ή 
ραδιενεργά απόβλητα (ΡΑ) (αρχικός παραγωγός απο¬ 
βλήτων) ή κάθε πρόσωπο που πραγματοποιεί εργασίες 
προεπεξεργασίας, ανάμειξης ή άλλες, οι οποίες οδηγούν 
σε μεταβολή της φύσης ή της σύνθεσης των ραδιενερ¬ 
γών αποβλήτων αυτών. 

11. «ρεύματα ραδιενεργών αποβλήτων»: δίαυλος εισρο¬ 
ής αποβλήτων προς διαχείριση, τα οποία παρουσιάζουν 
παρόμοια αφετηρία γέννησης, παρόμοια χαρακτηριστι¬ 
κά και κοινή διαδρομή προς διαχείριση (π.χ. επεξεργα¬ 
σία, αποθήκευση, μεταφορά και διάθεση). 

Αρθρο 4 
Γ ενικές αρχές 

1. Η «εθνική πολιτική» είναι σύμφωνη με τις σχετικές 
διεθνείς και Ευρωπαϊκές αρχές και τα διεθνή πρότυ¬ 
πα ασφάλειας για την ασφαλή διαχείριση των ΑΚΡΑ, 
καθώς και όλες τις σχετικές συμβατικές υποχρεώσεις 
της χώρας που προκύπτουν από διεθνείς συμφωνίες 
και συμβάσεις. 

2. Οι πρωταρχικές αρχές της «εθνικής πολιτικής» κα¬ 
θορίζονται στις παραγράφους 1 και 3 του άρθρου 4 
του Π.δ. 122/2013. 

Αρθρο 5 
Ειδικές αρχές 

Οι γενικές αρχές της «εθνικής πολιτικής» του άρθρου 
4 εξειδικεύονται ως ακολούθως: 

1. Απαγορεύεται η εισαγωγή αναλωθέντων καυσίμων 
και ραδιενεργών αποβλήτων (ΑΚΡΑ) με σκοπό την διά¬ 
θεση τους εντός των συνόρων της χώρας. 

2. Ο παραγωγός των ΑΚΡΑ έχει την αποκλειστική ευ¬ 
θύνη της διαχείρισης τους, μέχρι της φυσικής τους απο- 
μείωσης στα θεσμοθετημένα επίπεδα αποδέσμευσης ή 
μέχρι της αποστολής τους σε εγκεκριμένη εγκατάσταση 
διαχείρισης αναλωθέντος καυσίμου ή ραδιενεργών απο¬ 
βλήτων εντός ή εκτός της χώρας. Σε κάθε περίπτωση, 
ο παραγωγός ΑΚΡΑ αναλαμβάνει τις υποχρεώσεις που 
απορρέουν από τον τρόπο διαχείρισης και επιβαρύνεται 
με το οικονομικό κόστος διαχείρισης τους. Απαγορεύε¬ 
ται η μη εγκεκριμένη απόρριψη ΑΚΡΑ στο περιβάλλον. 

3. Η «εθνική πολιτική» σχεδιάζεται βάσει των εκάστοτε 
εκτιμώμενων εθνικών αναγκών για τη διαχείριση των 
ΑΚΡΑ. Παράλληλα, διερευνώνται Ευρωπαϊκές συνεργα¬ 
σίες και κοινές δράσεις σε θέματα διαχείρισης ΑΚΡΑ, με 
σκοπό τη δυνατότητα σύναψης διακρατικών συμφωνιών 
για την αποστολή ραδιενεργών αποβλήτων στο εξω¬ 
τερικό προς ανακύκλωση ή διάθεση. Για τα παραπάνω 
λαμβάνονται, ιδίως, υπόψη: 

(α) η εθνική απογραφή αποβλήτων, 

(β) η εθνική βάση δεδομένων ΑΚΡΑ, ραδιενεργών πη¬ 
γών, ραδιενεργών υλικών και πυρηνικών καυσίμων, 

(γ) τα ρεύματα διαχείρισης ΑΚΡΑ (υφιστάμενα και 
προβλεπόμενα), 

(δ) οι υφιστάμενες και οι προβλεπόμενες τεχνικές λύ¬ 
σεις και υποδομές διαχείρισης ΑΚΡΑ. 

4. Η Ελληνική Επιτροπή Ατομικής Ενέργειας (ΕΕΑΕ) 
τηρεί την εθνική βάση δεδομένων ΑΚΡΑ, ραδιενεργών 
πηγών, ραδιενεργών υλικών και πυρηνικών καυσίμων 
και διενεργεί την εθνική απογραφή αποβλήτων. Η απο- 
γραφή αφορά: 

(α) τα είδη και τις ποσότητες των υφιστάμενων προς 
διαχείριση ΑΚΡΑ, 

(β) τον αριθμό και το είδος των εν χρήσει ραδιενεργών 
πηγών, καθώς και το είδος και τις ποσότητες ραδιο- 
νουκλιδίων, και 

(γ) τα εκτιμώμενα είδη και ποσότητες ΑΚΡΑ που ανα¬ 
μένεται να προκύψουν μελλοντικά. 

5. Γ ια τη διαχείριση των ΑΚΡΑ εφαρμόζονται επιστη¬ 
μονικά αποδεκτές και τεκμηριωμένες τεχνικές λύσεις 
και διαδικασίες, σύμφωνα με το «εθνικό πρόγραμμα» των 
άρθρων 11 και 12 του Π.δ. 122/2013. Η ΕΕΑΕ εισηγείται ή 
γνωμοδοτεί στον αρμόδιο για την ΕΕΑΕ υπουργό για 
τις τεχνικές λύσεις και τις διαδικασίες διαχείρισης για 
κάθε ρεύμα ΑΚΡΑ. 

6. Για την εισαγωγή κλειστών ραδιενεργών πηγών 
απαιτείται έγγραφη δήλωση του κατόχου άδειας, ότι, 
όταν τεθούν εκτός χρήσης, θα επιστραφούν στον κα¬ 
τασκευαστή τους ή σε άλλη εγκεκριμένη εγκατάσταση 
διαχείρισης ΑΚΡΑ του εξωτερικού, η οποία έχει απο¬ 
δεχτεί εγγράφως και εκ των προτέρων την επιστροφή 
των πηγών, εκτός αν η ΕΕΑΕ κρίνει διαφορετικά. 

7. Ο παραγωγός ραδιενεργών αποβλήτων λαμβάνει 
όλα τα απαραίτητα μέτρα για την ελαχιστοποίηση του 
όγκου και της ενεργότητας των ραδιενεργών αποβλή¬ 
των, όσο είναι λογικά εφικτό. Τα μέτρα εγκρίνονται από 
την ΕΕΑΕ, στο πλαίσιο της αδειοδότησης της σχετικής 
πρακτικής, δραστηριότητας ή εγκατάστασης. 

8. Όλοι οι φορείς που εμπλέκονται στη χρήση ή στη 
διαχείριση ραδιενεργών πηγών μεριμνούν για τη δυ¬ 


νατότητα επαναχρησιμοποίησης ραδιενεργών πηγών 
από άλλους ενδιαφερομένους χρήστες, όπου αυτό είναι 
εφικτό, πριν αυτές καταστούν ραδιενεργά απόβλητα. 

9. Σε περιοδική βάση δεκαετίας, εφόσον κρίνεται ανα¬ 
γκαίο, η ΕΕΑΕ προκηρύσσει προγράμματα απόσυρσης 
κλειστών ραδιενεργών πηγών και άλλων ραδιενεργών 
υλικών, με σκοπό την εξαγωγή τους για περαιτέρω δι¬ 
αχείριση σε εγκεκριμένες εγκαταστάσεις ανακύκλωσης 
και διαχείρισης ραδιενεργών υλικών του εξωτερικού, 
ώστε να μην καταστούν ραδιενεργά απόβλητα, και με¬ 
ριμνά για την ανεύρεση των σχετικών κονδυλίων. 

10. Ραδιενεργά υλικά και ραδιενεργά απόβλητα, τα 
οποία προκύπτουν από καταστάσεις έκτακτης ανάγκης, 
ατυχήματα ή συμβάντα καθώς και ραδιενεργά υλικά ή 
απόβλητα και έκθετες πηγές, η ύπαρξη των οποίων, 
κατά την κρίση της ΕΕΑΕ, ενέχει κίνδυνο ακτινοπρο¬ 
στασίας ή δημόσιας υγείας, φυλάσσονται προσωρινά 
σε εγκεκριμένη εγκατάσταση προσωρινής αποθήκευσης 
ΑΚΡΑ, μέχρι τη λήψη απόφασης για την τελική διαχεί¬ 
ριση τους. 

11. (α) Η αποθήκευση ραδιενεργών υλικών και απο¬ 
βλήτων δεν συνιστά λύση τελικής διαχείρισης ΑΚΡΑ. 

(β) Ο χρόνος αποθήκευσης σε εγκατάσταση προσω¬ 
ρινής αποθήκευσης και διαχείρισης ραδιενεργών απο¬ 
βλήτων καθορίζεται στους όρους αδειοδότησης της 
εγκατάστασης. Σε κάθε περίπτωση, ο μέγιστος χρόνος 
αποθήκευσης δεν μπορεί να υπερβαίνει τα εκατό (100) 
έτη. 

(γ) Ραδιενεργά απόβλητα που παράγονται στα πλαίσια 
μιας πρακτικής ή δραστηριότητας μπορούν να αποθη¬ 
κεύονται σε χώρο προσωρινής αποθήκευσης ΡΑ εντός 
της εγκατάστασης όπου παρήχθησαν, εγκεκριμένο από 
την ΕΕΑΕ, σύμφωνα με τους όρους της άδειας της εγκα¬ 
τάστασης, και για συνολική διάρκεια δέκα (10) ετών, 
κατά το μέγιστο. Μετά την πάροδο των δέκα (10) ετών 
τα ραδιενεργά απόβλητα είτε αποδεσμεύονται, εφόσον 
πληρούνται τα επίπεδα αποδέσμευσης, ή μεταφέρονται 
σε εγκεκριμένη εγκατάσταση τελικής αποθήκευσης και 
διαχείρισης ραδιενεργών αποβλήτων. 

(δ) Ραδιενεργά απόβλητα τα οποία δημιουργούνται 
ή προκύπτουν εντός της ελληνικής επικράτειας από 
φορέα, φυσικό ή νομικό πρόσωπο, που ανήκει στη δι¬ 
καιοδοσία άλλης χώρας ή κάθε μορφής ραδιενεργών 
προϊόντων ή αποβλήτων που ενδεχομένως προκύψουν 
από επεξεργασία υλικών ή αποβλήτων που ανήκουν σε 
άλλη χώρα, μπορούν να αποθηκευτούν σε εγκεκριμένο 
από την ΕΕΑΕ χώρο, για μέγιστη συνολική χρονική δι¬ 
άρκεια αποθήκευσης έξι (6) μηνών, μετά την πάροδο της 
οποίας επανεξάγονται στη χώρα προέλευσης. 

12. Η «εθνική πολιτική» για τη διαχείριση των ΑΚΡΑ 
έχει ως ύψιστη προτεραιότητα την ασφάλεια και προ¬ 
άγει την νοοτροπία ασφάλειας (εαίθίγ ουΙΙϋΓθ), μέσω 
της ορθής εφαρμογής των σχετικών νομοθετικών δια¬ 
τάξεων και της παροχής εκπαίδευσης, κατάρτισης και 
πληροφόρησης. 

13. Οι απαραίτητες πληροφορίες σχετικά με τον προ¬ 
γραμματισμό και την υλοποίηση δράσεων διαχείρισης 
ΑΚΡΑ αναρτώνται στο διαδίκτυο, στο οποίο έχει πρό¬ 
σβαση το κοινό. 

14. Η «εθνική πολιτική» ενθαρρύνει την προώθηση της 
έρευνας και την περαιτέρω ανάπτυξη της τεχνογνωσί¬ 
ας και εμπειρογνωμοσύνης στον τομέα της ασφαλούς 
διαχείρισης των ΑΚΡΑ. 

15. Οι απαιτήσεις, οι λαμβανόμενες αποφάσεις, οι προ- 
τεινόμενες λύσεις καθώς και οι ρυθμιστικές επιθεωρή¬ 
σεις και έλεγχοι, που αφορούν στην ασφαλή διαχείριση 
των ΑΚΡΑ, ακολουθούν κλιμακούμενη προσέγγιση. 

Άρθρο 6 

Υλοποίηση «εθνικής πολιτικής» 

1. Οι κατά την παρ. 1 του άρθρου 5 του Π.δ. 122/2013 
φορείς που εμπλέκονται σε θέματα διαχείρισης ΑΚΡΑ 
έχουν την ευθύνη υλοποίησης της «εθνικής πολιτικής». 
Οι ως άνω φορείς υποχρεούνται να ενεργούν και να 
αποφασίζουν σύμφωνα με τις αρχές της «εθνικής πολι¬ 
τικής», όπως ορίζονται στα άρθρα 4 και 5 της παρούσης. 

2. Κατά την υλοποίηση της «εθνικής πολιτικής» όσον 
αφορά τη διάθεση ΡΑ σε εγκαταστάσεις εντός της 
χώρας, εφαρμόζονται, κατάλληλα, οι διατάξεις της κ.υ.α. 
υπ’ αριθμ. ΥΠΕΧΩΔΕ/ΕΥΠΕ/οικ. 107017/5.9.2006 (Β' 1225) 
«εκτίμηση των περιβαλλοντικών επιπτώσεων ορισμένων 
σχεδίων και προγραμμάτων, σε συμμόρφωση με τις δια¬ 
τάξεις της οδηγίας 2001/42/ΕΚ «σχετικά με την εκτίμηση 
των περιβαλλοντικών επιπτώσεων ορισμένων σχεδίων 
και προγραμμάτων» του Ευρωπαϊκού Κοινοβουλίου και 
του Συμβουλίου της 27ης Ιουνίου 2001», ακολουθώντας 
κλιμακούμενη προσέγγιση. 

Αρθρο 7 

Μεταβατικές διατάξεις 

Μέχρι την έκδοση του προβλεπόμενου στην παρ. 1 
του άρθρου 5 του Π.δ.122/2013 προεδρικού διατάγματος, 


η ΕΕΑΕ συντάσσει και εισηγείται το αρχικό (πρώτο) 
σχέδιο του «εθνικού προγράμματος» των άρθρων 11 και 
12 του Π.δ. 122/2013, το οποίο υποβάλλει στον αρμόδιο 
για την ΕΕΑΕ υπουργό προς έγκριση. Μετά την έγκριση 
από τον αρμόδιο για την ΕΕΑΕ υπουργό, το «εθνικό 
πρόγραμμα» καθίσταται εκτελεστό και κοινοποιείται 
σε όλους τους εμπλεκόμενους φορείς, προκειμένου να 
εναρμονίσουν τα συντασσόμενα από αυτούς σχέδια και 
δράσεις. Το «εθνικό πρόγραμμα» κοινοποιείται, επίσης, 
στην Ευρωπαϊκή Επιτροπή με μέριμνα της ΕΕΑΕ. 

Αρθρο 8 
Έναρξη ισχύος 

Οι διατάξεις της παρούσης κοινής υπουργικής από¬ 
φασης ισχύουν από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2015 

